Selv om man har prøvet det før og ligefrem er en gammel kending hos politiet, har man ikke lige meget held med tingene hver gang. Det måtte en 26-årig mand fra Frederikshavn erkende tirsdag nat. Her blev han nemlig set, da han kravlede ind ad vinduet til virksomheden MAN Diesel og Turbo på Niels Juuls Vej i Frederikshavn. Og før han kunne nå at få fingre i noget, stod politiet der og tog ham med på stationen. - Gerningsmanden er en gammel kending hos os, ja. Han var påvirket af alkohol, da vi samlede op, så han kom med i detentionen, siger Per Vagn Nielsen, vagtchef hos Nordjyllands Politi.

Opsummering:
Indbrudstyv blev taget med tomme hænder hos MAN Diesel og Turbo i Frederikshavn